title: A Bizottság (EU) 2016/1937 végrehajtási rendelete (2016. november 4.) a ciflutrinnak a 18. terméktípusba tartozó biocid termékekben felhasználható létező hatóanyagként történő jóváhagyásáról (EGT-vonatkozású szöveg )

text:
               5.11.2016

               HU

               Az Európai Unió Hivatalos Lapja

               L 299/51

         A BIZOTTSÁG (EU) 2016/1937 VÉGREHAJTÁSI RENDELETE
   (2016. november 4.)
   a ciflutrinnak a 18. terméktípusba tartozó biocid termékekben felhasználható létező hatóanyagként történő jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
   mivel:

               (1)

               Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzék tartalmazza az ciflutrint is.

               (2)

               A 98/8/EK európai parlamenti és tanácsi irányelv (3) 16. cikke (2) bekezdésének megfelelően sor került a ciflutrinnak az említett irányelv V. melléklete szerinti – az 528/2012/EU rendelet V. mellékletében meghatározott 18. terméktípusnak megfelelő – 18. terméktípusban, rovarölő, atkaölő és más ízeltlábúak elleni szerekben való felhasználás tekintetében történő értékelésére.

               (3)

               Az értékelő illetékes hatóság minőségében eljárva Németország 2010. december 23-án benyújtotta a Bizottságnak az értékelő jelentést és kapcsolódó ajánlásait.

               (4)

               Az 1062/2014/EU felhatalmazáson alapuló rendelet 7. cikkének (2) bekezdésével összhangban a biocid termékekkel foglalkozó bizottság 2016. február 16-án megfogalmazta az Európai Vegyianyag-ügynökség véleményét a 18. terméktípusba tartozó termékekben történő felhasználásról, amelyben figyelembe vette az értékelő illetékes hatóság következtetéseit.

               (5)

               Az említett vélemény szerint a 18. terméktípusba tartozó, ciflutrint tartalmazó biocid termékek – a felhasználásukra vonatkozó bizonyos előírások és feltételek betartása esetén – várhatóan megfelelnek a 98/8/EK irányelv 5. cikkében meghatározott követelményeknek.

               (6)

               Ezért helyénvaló jóváhagyni a ciflutrinnak a 18. terméktípusba tartozó biocid termékekben, az említett előírások és feltételek betartása mellett történő felhasználását.

               (7)

               Egy adott hatóanyag jóváhagyását megelőzően ésszerű időtartamot kell biztosítani arra, hogy az érdekelt felek megtehessék az új követelmények teljesítéséhez szükséges előkészítő intézkedéseket.

               (8)

               Az e rendeletben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT A RENDELETET:
   1. cikk
   A Bizottság jóváhagyja, hogy a ciflutrint a 18. terméktípusba tartozó biocid termékekben – a mellékletben szereplő előírások és feltételek betartása mellett – hatóanyagként felhasználják.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. november 4-én.

            a Bizottság részéről

            az elnök

         Jean-Claude JUNCKER

      (1)  HL L 167., 2012.6.27., 1. o.

      (2)  A Bizottság 2014. augusztus 4-i 1062/2014/EU felhatalmazáson alapuló rendelete a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).

      (3)  Az Európai Parlament és a Tanács 1998. február 16-i 98/8/EK irányelve a biocid termékek forgalomba hozataláról (HL L 123., 1998.4.24., 1. o.).

      MELLÉKLET

                  Közhasználatú név

                  IUPAC-név
                  Azonosító számok

                  A hatóanyag minimális tisztasági foka (1)

                  Jóváhagyás dátuma

                  Jóváhagyás lejárta

                  Terméktípus

                  Különleges feltételek

                  Ciflutrin

                  IUPAC-név:
                  (RS),-α-ciano-4-fluor-3-fenoxi-benzil-(1RS,3RS;1RS,3SR)-3-(2,2-diklór-vinil)-2,2-dimetil-ciklopropán-karboxilát
                  EK-szám: 269-855-7
                  CAS-szám: 68359-37-5

                  955 g/kg (95,5 % w/w)

                  2018. március 1.

                  2028. február 28.

                  18

                  Biocid termékek esetében az engedélyezés feltételei a következők:

                              1.

                              A termék értékelése során különleges figyelmet kell fordítani az engedélyezés iránti kérelemben foglalt olyan felhasználáshoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.

                              2.

                              Az értékelt felhasználásokra vonatkozóan azonosított kockázatokra tekintettel a termék értékelése során különös figyelmet kell fordítani a következőkre:

                                          a)

                                          a felszíni vízre és az üledékre a szennyvíztisztító telepek felé szennyvizet kibocsátó háztartásokban és az állattartó helyeken felhasznált termékek esetében;

                                          b)

                                          a felszíni vízre és az üledékre a felszíni vizekbe közvetlenül szennyvizet kibocsátó állattartó helyeken felhasznált termékek esetében;

                                          c)

                                          a felszíni vízre és az üledékre a mezőgazdasági talaj trágyázását követően az állattartó helyeken felhasznált termékek esetében.

                              3.

                              Az olyan termékek esetében, amelyek használata során az anyagból szermaradékok képződhetnek az élelmiszerekben vagy a takarmányokban, meg kell vizsgálni, hogy – a 470/2009/EK európai parlamenti és tanácsi rendelettel (2) vagy a 396/2005/EK európai parlamenti és tanácsi rendelettel (3) összhangban – szükség van-e új maradékanyag-határértékek (MRL) meghatározására vagy a meglévőek módosítására, és minden megfelelő kockázatcsökkentő intézkedést meg kell hozni az alkalmazandó határértékek betartásának biztosítására.

         (1)  Az ebben az oszlopban jelzett tisztaság az 528/2012/EU rendelet 89. cikkének (1) bekezdése alapján értékelt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.

         (2)  Az Európai Parlament és a Tanács 2009. május 6-i 470/2009/EK rendelete az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról (HL L 152., 2009.6.16., 11. o.).

         (3)  Az Európai Parlament és a Tanács 396/2005/EK rendelete (2005. február 23.) a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról (HL L 70., 2005.3.16., 1. o.).


title: A Bizottság (EU) 2015/113 végrehajtási rendelete ( 2015. január 26. ) a tojás- és tojásfehérje-ágazatra vonatkozóan az 539/2007/EK rendelettel megnyitott vámkontingensek keretében a 2015. április 1-jétől június 30-ig terjedő alidőszakra megállapított mennyiséghez hozzáadandó mennyiségek meghatározásáról

text:
               27.1.2015

               HU

               Az Európai Unió Hivatalos Lapja

               L 20/36

         A BIZOTTSÁG (EU) 2015/113 VÉGREHAJTÁSI RENDELETE
   (2015. január 26.)
   a tojás- és tojásfehérje-ágazatra vonatkozóan az 539/2007/EK rendelettel megnyitott vámkontingensek keretében a 2015. április 1-jétőljúnius 30-ig terjedő alidőszakra megállapított mennyiséghez hozzáadandó mennyiségek meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikke (2) és (3) bekezdésére,
   mivel:

               (1)

               Az 539/2007/EK bizottsági rendelet (2) éves vámkontingenseket nyitott meg a tojás- és tojásfehérje-ágazati termékek behozatalára vonatkozóan.

               (2)

               A 2014. december 1. és 7. között a 2015. január 1-jétőlmárcius 31-ig terjedő alidőszakra benyújtott behozataliengedély-kérelmek a rendelkezésre állónál kisebb mennyiségre vonatkoznak. Ezért helyénvaló meghatározni azokat a mennyiségeket, amelyekre nem nyújtottak be kérelmet, és e mennyiségeket hozzá kell adni a következő kontingens-alidőszakra megállapított mennyiségekhez.

               (3)

               Az intézkedés hatékonyságának biztosítása érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Azok a mennyiségek, amelyekre az 539/2007/EK rendelet alapján nem nyújtottak be behozataliengedély-kérelmet, és amelyeket ezért hozzá kell adni a 2015. április 1-jétőljúnius 30-ig terjedő alidőszakra megállapított mennyiségekhez, e rendelet mellékletében szerepelnek.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. január 26-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  A Bizottság 2007. május 15-i 539/2007/EK rendelete a tojáságazatra és a tojásfehérjére vonatkozó vámkontingensek megnyitásáról és kezeléséről (HL L 128., 2007.5.16., 19. o.).

      MELLÉKLET

                  Tételszám

                  A 2015. április 1-jétől június 30-ig terjedő alidőszakra rendelkezésre álló mennyiségekhez hozzáadandó, nem kérelmezett mennyiségek
                  (kg-ban, héjastojás-egyenértékben)

                  09.4015

                  108 000 000

                  09.4401

                  3 632 368

                  09.4402

                  9 854 500


title: A Bizottság 394/2014/EU végrehajtási rendelete (2014. április 16.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               17.4.2014

               HU

               Az Európai Unió Hivatalos Lapja

               L 115/22

         A BIZOTTSÁG 394/2014/EU VÉGREHAJTÁSI RENDELETE
   (2014. április 16.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 16-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  IL

                  210,1

                  MA

                  63,8

                  TN

                  100,9

                  TR

                  99,8

                  ZZ

                  118,7

                  0707 00 05

                  AL

                  71,7

                  MA

                  39,8

                  MK

                  58,5

                  TR

                  121,4

                  ZZ

                  72,9

                  0709 93 10

                  MA

                  35,6

                  TR

                  89,6

                  ZZ

                  62,6

                  0805 10 20

                  EG

                  47,3

                  IL

                  68,2

                  MA

                  51,1

                  TN

                  47,1

                  TR

                  50,1

                  ZZ

                  52,8

                  0805 50 10

                  MA

                  35,6

                  TR

                  82,2

                  ZZ

                  58,9

                  0808 10 80

                  AR

                  91,3

                  BR

                  95,9

                  CL

                  95,0

                  CN

                  111,0

                  MK

                  21,6

                  NZ

                  139,8

                  US

                  177,3

                  ZA

                  130,1

                  ZZ

                  107,8

                  0808 30 90

                  AR

                  96,4

                  CL

                  120,0

                  CN

                  82,0

                  ZA

                  99,8

                  ZZ

                  99,6

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 71/2013/EU végrehajtási rendelete ( 2013. január 25. ) Uruguaynak a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékébe való felvétele tekintetében a 206/2010/EU rendelet módosításáról, valamint az említett rendeletnek a behozatal után tenyésztésre vagy termelésre szánt juhfélék és kecskefélék állat-egészségügyi bizonyítványmintáinak tekintetében történő helyesbítéséről  EGT-vonatkozású szöveg

text:
               26.1.2013

               HU

               Az Európai Unió Hivatalos Lapja

               L 26/7

         A BIZOTTSÁG 71/2013/EU VÉGREHAJTÁSI RENDELETE
   (2013. január 25.)
   Uruguaynak a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékébe való felvétele tekintetében a 206/2010/EU rendelet módosításáról, valamint az említett rendeletnek a behozatal után tenyésztésre vagy termelésre szánt juhfélék és kecskefélék állat-egészségügyi bizonyítványmintáinak tekintetében történő helyesbítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes élő patás állatok Közösségbe történő behozatalára, valamint a Közösségen történő átszállítására vonatkozó állat-egészségügyi szabályok megállapításáról, a 90/426/EGK és 92/65/EGK irányelv módosításáról szóló, 2004. április 26-i 2004/68/EK tanácsi irányelvre (1) és különösen annak 6. cikke (1) bekezdésére, 7. cikke e) pontjára és 13. cikke (1) bekezdésére,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (2) és különösen annak 8. cikke bevezető mondatára, valamint (1) és (4) bekezdésére,
   mivel:

               (1)

               A 206/2010/EU bizottsági rendelet (3) meghatározza, hogy egyes élő állatokat vagy friss húst tartalmazó szállítmányok Unióba való behozatalakor milyen követelmények vonatkoznak az állat-egészségügyi bizonyítványokra. Megállapítja továbbá azon harmadik országoknak, azok területeinek vagy területeik részeinek jegyzékeit, amelyek eleget tesznek bizonyos kritériumoknak, és ahonnan az Unió területére szállítmányok hozhatók be.

               (2)

               A 206/2010/EU rendelet Uruguay egész területéről engedélyezi a friss kicsontozott és érlelt marhahús behozatalát.

               (3)

               Uruguay mentes a ragadós száj- és körömfájástól; az állatokat ennek ellenére oltják. Így általános egészségügyi státusa a szarvasmarhák tekintetében eltér az Unióétól. Ezért Uruguay kizárólag friss kicsontozott és érlelt marhahúst exportálhat. A behozatali követelmények szerint azokat a szarvasmarhákat, amelyeket friss hús Unióba történő exportálásának céljával szánnak levágásra, közvetlenül a származási gazdaságból küldik a vágóhídra. Ez a szabály sok kis gazdaságot megakadályoz abban, hogy az uniós piacra termeljen, mivel az általuk tenyésztett állatokat a levágás előtt először mindig gyűjtőközpontokba vagy állatpiacokra szállítják.

               (4)

               Egy 2012-es uniós ellenőrzés megerősítette, hogy az Uruguayban működő, az állatok azonosítását és mozgásuk nyilvántartását biztosító rendszer lehetővé teszi az igazoló állatorvosok számára az állatok előzetes tartózkodási helyének ellenőrzését. A rendszer így biztosítja, hogy az állatok a vágóhídra szállításuk előtt 40 napig folyamatosan egy gazdaságon belül tartózkodjanak. Uruguay biztosítani tudja továbbá, hogy azon szarvasmarhák tekintetében, amelyeket friss hús Unióba történő exportálásának céljával szánnak levágásra, akkor is teljesüljenek az Unió által a behozatalra előírt állat-egészségügyi követelmények, ha az említett állatok gyűjtőközpontokon és/vagy állatpiacon keresztül jutnak a vágóhídra, ugyanis egy olyan rendszert alkalmaz, amely minden szarvasmarhát egyenként azonosít, biztosítva ezáltal a származásig való visszakövetés lehetőségét.

               (5)

               Uruguay ezáltal elegendő garanciát nyújt annak biztosításához, hogy minden szarvasmarha, melynek húsát uniós exportra szánják, ugyanolyan egészségi állapotban legyen, amikor az ország területén a levágást megelőzően gyűjtőközponton (ideértve a piacokat is) megy keresztül. Ezért a 206/2010/EU rendelet II. mellékletének 1. részében szereplő jegyzékben a szóban forgó országhoz tartozó bejegyzést módosítani kell.

               (6)

               A 206/2010/EU rendelet I. mellékletének 2. részében szereplő „OVI-X” bizonyítványminta II.2. részében a lábjegyzetekben két hivatkozás hibás. Az 206/2010/EU rendeletet ezért ennek megfelelően módosítani és helyesbíteni kell.

               (7)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Módosító rendelkezések
   A 206/2010/EU rendelet II. mellékletének 1. részében az Uruguayra vonatkozó bejegyzés helyébe a következő szöveg lép:

                  A harmadik ország ISO-kódja és neve

                  A terület kódja

                  A harmadik ország, területe vagy része megnevezése

                  Állat-egészségügyi bizonyítvány

                  Egyedi feltételek

                  Záró nap(2)

                  Nyitónap(3)

                  Minta (minták)

                  SG

                  1

                  2

                  3

                  4

                  5

                  6

                  7

                  8

                  „UY – Uruguay

                  UY-0

                  Az egész ország

                  EQU

                  BOV

                  A és J

                  1

                  2001. november 1.”

                  OVI

                  A

                  1

   2. cikk
   Helyesbítő rendelkezések
   A 206/2010/EU rendelet I. mellékletének 2. részében, az „OVI-X” bizonyítványminta II. részének helyesbítése a következő:

               a)

               a II.2.8. pontban az alábbi mondat:

                           „(1)
                              vagy [II.2.8.2.

                           olyan, termelésre szánt állatok, amelyek olyan gazdaságokban születtek, és amelyeket olyan gazdaságokban tartottak folyamatosan, ahol a surlókór előfordulását soha nem diagnosztizálták;]”

                     helyébe a következő szöveg lép:

                           „(2)vagy [II.2.8.2.

                           olyan, termelésre szánt állatok, amelyek olyan gazdaságokban születtek, és amelyeket olyan gazdaságokban tartottak folyamatosan, ahol a surlókór előfordulását soha nem diagnosztizálták;]”

               b)

               a II.2.9. pontban az alábbi mondat:
               „az állatokat származási gazdaságukból vagy gazdaságaikból – anélkül, hogy valamely piacon keresztülhaladnának – az alábbi helyekre szállítják/szállították(1):”
               helyébe a következő szöveg lép:
               „az állatokat származási gazdaságukból vagy gazdaságaikból – anélkül, hogy valamely piacon keresztülhaladnának – az alábbi helyekre szállítják/szállították(2):”

         3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. január 25-én.

            a Bizottság részéről

            az elnök

         José Manuel BARROSO

      (1)  HL L 139., 2004.4.30., 321. o.

      (2)  HL L 18., 2003.1.23., 11. o.

      (3)  HL L 73., 2010.3.20., 1. o.


title: A Bizottság (EU) 2017/1482 végrehajtási rendelete (2017. augusztus 17.) az Indiából származó rozsdamentes acélhuzalok egyes típusainak behozatalára vonatkozó végleges kiegyenlítő vám kivetéséről és a kivetett ideiglenes vám végleges beszedéséről szóló 861/2013/EU tanácsi végrehajtási rendeletnek a mintában nem szereplő együttműködő exportáló gyártókhoz rendelt TARIC-kódok tekintetében történő módosításáról

text:
               18.8.2017

               HU

               Az Európai Unió Hivatalos Lapja

               L 214/1

         A BIZOTTSÁG (EU) 2017/1482 VÉGREHAJTÁSI RENDELETE
   (2017. augusztus 17.)
   az Indiából származó rozsdamentes acélhuzalok egyes típusainak behozatalára vonatkozó végleges kiegyenlítő vám kivetéséről és a kivetett ideiglenes vám végleges beszedéséről szóló 861/2013/EU tanácsi végrehajtási rendeletnek a mintában nem szereplő együttműködő exportáló gyártókhoz rendelt TARIC-kódok tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet),
   mivel:

               (1)

               A két vállalat elnevezése tekintetében helyesbítés (2) útján helyesbített 861/2013/EU tanácsi végrehajtási rendelet (3) melléklete megállapítja a mintában nem szereplő indiai együttműködő exportáló gyártók jegyzékét.

               (2)

               Az Indiából származó rozsdamentes acélhuzalok egyes típusainak behozatalára vonatkozó végleges dömpingellenes vám kivetéséről szóló 1106/2013/EU tanácsi végrehajtási rendelet (4) módosításáról szóló (EU) 2017/220 bizottsági végrehajtási rendelet (5) kihirdetése nyomán a 861/2013/EU végrehajtási rendelettel megállapított TARIC-kiegészítő kódok az említett mellékletben felsorolt vállalatok közül néhány esetében helytelenné váltak. Ennek az az oka, hogy az egyes TARIC-kiegészítő kódoknak most meg kell egyezniük az (EU) 2017/220 végrehajtási rendeletben megállapított kódokkal.

               (3)

               A 861/2013/EU végrehajtási rendelet mellékletét ezért ennek megfelelően helyesbíteni kell.

               (4)

               A helyesbített rendelkezéseket az (EU) 2017/220 végrehajtási rendelet alkalmazásának kezdetétől indokolt alkalmazni,

         ELFOGADTA EZT A RENDELETET:
   1. cikk
   A Bizottság a 861/2013/EU végrehajtási rendelet mellékletében található, a mintában nem szereplő indiai együttműködő exportáló gyártók TARIC-kódjait tartalmazó táblázatot az alábbi táblázatnak megfelelően helyesbíti:

                  „Vállalat neve

                  Település

                  TARIC-kiegészítő kód

                  Bekaert Mukand Wire Industries

                  Lonand, Tal. Khandala, Satara District, Maharastra

                  C189

                  Bhansali Bright Bars Pvt. Ltd

                  Mumbai, Maharashtra

                  C190

                  Bhansali Stainless Wire

                  Mumbai, Maharashtra

                  C191

                  Chandan Steel

                  Mumbai, Maharashtra

                  C192

                  Drawmet Wires

                  Bhiwadi, Rajastan

                  C193

                  Garg Inox

                  Bahadurgarh, Haryana and Pune, Maharashtra

                  B931

                  Jyoti Steel Industries Ltd

                  Mumbai, Maharashtra

                  C194

                  Macro Bars and Wires

                  Mumbai, Maharashtra

                  B932

                  Mukand Ltd

                  Thane

                  C195

                  Nevatia Steel & Alloys

                  Mumbai, Maharashtra

                  B933

                  Panchmahal Steel Ltd

                  Dist. Panchmahals, Gujarat

                  C196 ”

   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Az 1. cikket azonban 2017. február 10-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 17-én.

            a Bizottság részéről

            az elnök

         Jean-Claude JUNCKER

      (1)  HL L 176., 2016.6.30., 21. o.

      (2)  HL L 251., 2015.9.26., 17. o.

      (3)  HL L 240., 2013.9.7., 1. o.

      (4)  HL L 298., 2013.11.8., 1. o.

      (5)  HL L 34., 2017.2.9., 21. o.